วันนี้เรามาฉลองวาเลนไทน์ย้อนหลังกับแฟนจ้า เจอร้าน Ginzi ในเพจน้าอ้วนชวนหิว
เห็นน้าอ้วนบอกราคานักศึกษา รสชาติอร่อย เราดูรูปแล้วก็ว้าว ไม่ควรพลาดเลยล่ะ เลยจัดซะเลยย

ร้าน Ginzi อยู่ตรงไหน
ร้านกินซี่อยู่ฝั่งหน้ามอค่ะ เลยร้าน MO'C MO'L  มานิดนึง ประมาณ 100 เมตร ร้านติดถนนใหญ่เลย
ถ้าจะจอดรถให้ขับเลยไปอีกนิดนึง เข้าซอยร้าน Boat จากนั้นเลี้ยวซ้ายแล้วตรงไปจนสุดซอยเลยจ้า
เราก็จะอยู่ตรงหลังร้านกินซี่พอดี ^^

บรรยากาศของร้าน
ร้านนี้บรรยากาศดีนะ คนไม่ค่อยเยอะด้วยล่ะ จะแบ่งเป็นโซน ๆ จ้า โซนด้านในเป็นร้านกาแฟมีที่นั่งให้ โซนกลางเป็นร้านอาหารมีที่นั่งให้เหมือนกัน โซนด้านนอกเป็นสวนหย่อมเล็ก ๆ เหมาะสำหรับคนที่ชอบดูดบุหรี่จ้า เราสามารถเลือกที่นั่งได้ตามใจเลยน๊า มีหมอนอิงให้ด้วย นั่งสบาย ๆ เลย เจ้าของร้านอัธยาศัยดีมาก ๆ คะ ดูแลเราดีมาก พอเราสั่งเมนูเสร็จ จะมีป๊อปคอร์นให้กินระหว่างรอด้วยยย

ขายอะไรบ้าง
ร้านนี้ขายอาหารอิตาเลี่ยนจ้า เช่น พิซซ่า สปาเก็ตตี้ สเต็ก อาหารญี่ปุ่นก็มีน๊า เช่น ข้าวหมูทอดแกงกะหรี่ ทาโกะยากิ เกี้ยวซ่า พวกเครื่องดื่มกาแฟ นม ก็มีเหมือนกัน บอกเลยว่าราคานักศึกษาจริง ๆ อย่างพิซซ่าราคา 99 บาท ขนาด 10 นิ้ว กินคนเดียวอิ่มอะบอกเลย สปาเก็ตตี่ก้อ 89 บาท ข้าวหมูทอดแกงกะหรี่เราจำราคาไม่ได้อะจ้า แต่ไม่เกิน 100 บาท พวกนมกาแฟ เริ่มต้น 25 บาท เรากินช็อคโกแลตปั่น กับ มิลเซค ราคา 40 บาท

รสชาติ
บอกเลยว่าฟินเว่อร์ อร่อยมาก พิซซ่าคือใหญ่นะ ซีสแบบเต็มสตรีมจริง ๆ สปาเก็ตตี้ก็อร่อยจ้า แต่น่าจะมีผักเขียว ๆ แต่งมานิดนึง มันดูแบบโล่ง ๆ อะ ทาโกะยากิรสชาติดีเลยละ แป้งกรอบนอกนุ่มในมาก ได้เนื้อปลาหมึกเต็ม ๆ คำ พวกเครื่องดื่ม soft drink ก็อร่อย ราคา 40 บาท มาพร้อมวิปนะค่า 

สรุป : ไม่ควรพลาดคะร้านนี้ ราคาไม่แพงเลย รสชาติอร่อย แนะนำจ้าา ที่จอดรถก็มีให้ เจ้าของก็อัธยาศัยดี 